google/wiki40b huggingface dataset:
टेम्पल फ़ॉर्ट्यून

इतिहास

मंदिर नाईट्स टेंपलर से प्राप्त होता हैं, जो एक मध्ययुगीन ईसाई सैन्य आदेश है, जो इस क्शेत्र मे उप-मानेर रखता है, जबकि 'फॉर्च्यून' फैनन टुन से आ सकता हैं, मुख्य एक के सामने एक समझौता होता हैं। सेंट एडवर्ड कब्रिस्तान, एक रोमन कैथोलिक चर्च, १९१६ में बनाया गया था। १८९९ मे एक यहूदी कब्रिस्तान हुप लेन के आस-पास स्थापित किया गया था, जिसका पहला दफन १८९७ में था। गोल्डर्स ग्रीन क्रीमेटोरियम १९०२ मे खोला गया।
नुरुल हसन

नुरुल हसन (26 दिसम्बर 1921 – 12 जुलाई 1993) भारतीय इतिहासकार और भारत सरकार में एक नीतिज्ञ थे। वो भारत सरकार में राज्य सभा सदस्य के रूप में शिक्षा राज्य (स्वतंत्र प्रभार), सामाजिक मामले और संस्कृति मंत्री (1971-1977) और बंगाल एवं ओडिशा के राज्यपाल (1986-1993) रहे।
सिद्धू कान्हू

सिद्धू कान्हू संथाल विद्रोह के प्रणेता सिद्धू मुर्मू और कान्हू मुर्मू नामक भाई थे। ३० जून १८५५ को इन दोनों भाइयों ने अपने संथाल जाति के लोगों को साथ लेकर अंग्रेज़ी के विरुद्ध विद्रोह कर दिया था।
लक्ष्मण सेन

राजा लक्ष्मण सेन (बांग्ला: লক্ষ্মণ সেন) (1179 - 1206 ई) बंगाल के सेन राजवंश के चौथे शासक और एकीकृत बंगाल के आखिरी हिंदू शासक थे। अपने पूर्ववर्ती बल्लाल सेन से प्रभार लेने के बाद लक्ष्मण सेन ने सेन साम्राज्य का विस्तार असम, उड़ीसा, बिहार और वाराणसी तक फैला हुआ था उनकी राजधानी नवद्वीप थी।
संस्थापक :-
चक्रवर्ती सम्राट महापद्मनंद |- style="text-align: center;"
|- style="text-align:center;" 
|width="30%" align="center" rowspan="1"|पूर्वाधिकारी
बल्लाल सेन
|width="40%" style="text-align: center;" rowspan="1"|सेन राजवंश के राजा
११७८–१२०६        
|width="30%" align="center" rowspan="1"| उत्तराधिकारी
विश्वरूप सेन
|-
|}
पाश्चराइजेशन

पाश्चराइजेशन वह विधि है जिसमें तरल पदार्थों को गरम करके उसके अन्दर के सूक्ष्मजीवों जैसे जीवाणु, कवक, विषाणु आदि को नष्ट किया जाता है। इसका नामकरण फारसी वैज्ञानिक लुई पाश्चर के नाम पर किया गया है। लुई पाश्चर ने पहली बार पाश्चराइजेशन का प्रयोग 20 अप्रैल 1862 को किया था।
कमालिया

पंजाब, पाकिस्तान का एक नगर।
सुमेरपुर विधानसभा क्षेत्र (राजस्थान)

सुमेरपुर विधानसभा क्षेत्र राजस्थान के पाली जिले के छः विधानसभा निर्वाचन क्षेत्रों में से एक है। यह विधानसभा क्षेत्र पाली लोक सभा निर्वाचन क्षेत्र के अंतर्गत आता है। यहाँ के वर्तमान विधायक (विधान सभा सदस्य) जोराराम कुमावत हैं ।
सीरवी

सीरवी  एक जाति है जो आज से लगभग 800 वर्ष पुर्व अलग होकर राजस्थान के मारवाड़ और गौडवाड़ क्षेत्र में रह रही थी। कालान्तर में यह जाति राजस्थान के जोधपुर और पाली जिले में कम संख्या में पाई जाती है ।{ सीरवी जाति एक तरह से राजपूत ही है
केंद्रीय प्रत्यक्ष कर बोर्ड

भारत में प्रत्यक्ष कर से संबंधित सभी मामले 1 जनवरी 1964 से केंद्रीय प्रत्यक्ष कर बोर्ड (सीबीडीटी) को सौंप दिए गए और इसे राजस्व बोर्ड अधिनियम 1963 से अधिकार प्राप्त है। सीबीडीटी वित्त मंत्रालय में राजस्व विभाग का एक हिस्सा है। एक ओर सीबीडीटी भारत में प्रत्यक्ष कर की नीतियों और योजनाओं के लिए आवश्यक निविष्टियां प्रदान करता है वहीं दूसरी ओर यह आयकर विभाग के माध्यम से प्रत्यक्ष कर कानूनों के प्रशासन के लिए जिम्मेदार है।
अध्यक्ष, जो भारत सरकार के पदेन विशेष सचिव होते हैं, सीबीडीटी का प्रमुख होता है। इसके अलावा, सीबीडीटी के छह सदस्य होते हैं, जो भारत सरकार के पदेन अपर सचिव होते हैं। सीबीडीटी के अध्यक्ष और सदस्यों का चयन भारतीय राजस्व सेवा (आईआरएस), भारत की प्रमुख सिविल सर्विस, से की जाती है। ये सदस्य आयकर विभाग के शीर्ष प्रबंधन का गठन करते हैं। सीबीडीटी के समर्थन सदस्यों को आईआरएस और देश के अन्य प्रमुख सिविल सेवाओं से चुना जाता है और इससे संबद्ध कई कार्यालय इसकी सहायता करते हैं।
मानसी पारेख गोहिल

निजी जीवन

मानसी का जन्म गुजरात में हुआ था, और वे मुंबई में पली-बढ़ी थी। हालांकि मुंबई में शुरू से रहने के बाद भी ये काफी हद तक गुजरात से जुड़ी हुई हैं और कई बार गुजरात यात्रा करते रही हैं। इन्हें संगीत से काफी लगाव है और ये पुरषोत्तम उपाध्याय की प्रशंसक हैं। इन्होंने 2008 में पार्थिव गोहिल से शादी कर ली। दोनों अपने करियर में ध्यान देने के लिए बच्चे की योजना कुछ साल बाद बनाने का फैसला किया और बाद में इनकी निरवी नाम की एक बेटी हुई।

अभिनय

मानसी ने टीवी धारावाहिकों में अभिनय की शुरुआत 2004 में कितनी मस्त है ज़िंदगी से शुरू किया, लेकिन 2005 में स्टार वन के धारावाहिक इंडिया कॉलिंग के कारण इन्हें प्रसिद्धि प्राप्त हुई। ये ज़ी टीवी के रियलिटी शो स्टार या रॉकस्टार नाम के गाने के रियलिटी शो में जीत हासिल की और उसके बाद स्टार प्लस के गुलाल नामक धारावाहिक में भी काम किया। इसके बाद इन्होंने 9एक्स नामक चैनल के धारावाहिक रिमोट कंट्रोल में भी नजर आई और उसके बाद स्टार वन के लाफ्टर के फटके में भी दिखाई दी।
इसके बाद ये तमिल भाषा में बनी एक प्रेमी कहानी पर आधारिक फिल्म लीलाईमें अभिनेता शिव पंडित के साथ अभिनय किया। ये फिल्म अप्रैल 2012 में प्रदर्शित हुई। इसके बाद मानसी ने ये कैसी लाइफ के साथ हिन्दी में भी शुरुआत की, जो गोवा के फिल्मोत्सव में दिखाया गया।
इब्राहिम-अल-इब्राहिम मस्जिद

स्थिति

इब्राहिम-अल-इब्राहिम मस्जिद इबेरिया प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में स्थित मुसलमानों का उपासना केंद्र है जिसे मस्जिद कहा जाता है। यह मस्जिद जिब्राल्टर प्रायद्वीप के दक्षिणी सिरे पर स्थित यूरोपा पॉईंट पर स्थित है। इसका मुख जिब्राल्टर जलसन्धि की तरफ़ है तथा यहाँ से उत्तरी अफ़्रीकी मुस्लिम बहुल राष्ट्र मोरक्को कुछ ही किलोमीटर दूर है।

निर्माण

मस्जिद की इमारत साउदी अरब के महाराजा फहद ने उपहार के तौर पर जिब्राल्टर की मुस्लिम आबादी को दी थी। इमारत के निर्माण में पाँच मिलियन यूरो का खर्च आया तथा पूरे दो वर्ष का समय लगा। इसका आधिकारिक तौर पर 8 अगस्त 1997 के दिन उद्घाटन हुआ था।
यह महाद्वीपीय यूरोप के सबसे दक्षिणी सिरे पर स्थित है तथा गैर-इस्लामिक राष्ट्रों में बनी सबसे बड़ी मस्जिदों में से एक है।

परिसर

मस्जिद में एक साथ कई लोगो के लिए नमाज़ पढ़ने कि सुविधा है। इसके साथ ही मस्जिद परिसर में एक विद्यालय, पुस्तकालय और एक लेक्चर हॉल भी है। यह विशेष रूप से नमाज़ पढ़ने के प्रयोजन से निर्मित हुई सम्पूर्ण जिब्राल्टर की एकमात्र मस्जिद है। यह जिब्राल्टर के लगभग दो हजार इस्लाम धर्म के अनुयायियों के लिए आध्यात्मिक स्रोत है, जो क्षेत्र की कुल आबादी का लगभग चार प्रतिशत है।
नस्ल

नस्ल (Breed) पालतू पशुओं का वर्गीकरण का एक सूचक है जिसमें उनके रूप-रंग, व्यवहार, अथवा किन्हीं अन्य लक्षणों के आधार पर, एक ही प्रजाति के जानवरों में भिन्न-भिन्न समूहों में वर्गीकृत किया जाता है। आम भाषा में कई बार यह शब्दावली पेड़-पौधों और फसलों के लिए भी प्रयुक्त होती है जबकि ऐसी फसलों को किस्म के नाम से बेहतर वर्गीकृत किया जाता है।
गूगल ग्लास

गूगल ग्लास (अंग्रेजी: Google Glass)  एक हेडसेट, या प्रकाश्य शीर्ष मढ़ित प्रादर्शी है, जोकि चश्मा की एक जोड़ी की तरह पहना जाता है। यह एक सर्वव्यापी कंप्यूटर का निर्माण करने के मिशन के साथ विकसित किया गया था। गूगल ग्लास एक स्मार्टफोन की तरह हाथों के बिना इस्तेमाल के प्रारूप में जानकारी प्रदर्शित करता है। पहननेवाला प्राकृतिक भाषा आवाज आदेशों के माध्यम से इंटरनेट के साथ संवाद करता है।
मोती बाग स्टेडियम

यह एक प्रमुख खेल का मैदान हैं |
फातमागुल

कथानक

यह कहानी फातमागुल नाम की एक लड़की के इर्द-गिर्द घूमती है जो कि तुर्की के एक गांव में अपने भाई रहमी और अपनी भाभी मुकद्दस के साथ रहती है। फातमागुल की सगाई आसपास के एक मछुआरे मुस्तफा के साथ हो जाती है और जल्दी ही उसकी शादी होने वाली होती है लेकिन, एक रात उसके साथ 3 अमीर लड़के नशे की हालत मे बलात्कार करते हैं। उन लडकों के साथ एक लड़का जिसका नाम केरिम भी था। केरिम उसके साथ बलात्कार तो नहीं करता पर उसे यह भी पता नहीं चलता कि उसके सामने क्या हो रहा है क्योंकि वह नशे में होता हैं। इस धारावाहिक में तब अचानक ऐसा मोड़ आता है जब केरिम की शादी फातिमा गुल से हो जाती है और वह उसे इंसाफ दिलाने की हर संभव कोशिश करता है।

पात्र

बेरेन सात, एंगिन आक्युरेक, कान टशनेर, फिरत चलिक, बुग़रा गुलसोय तथा सेदा गुवेन द्वारा मुख्य भूमिकाएं निभाई गई हैं|

प्रसारण

भारत, पाकिस्तान, फ्रांस, ग्रीस, रोमानिया, युक्रेन, मिस्र, इंडोनेशिया, ईरान, अफग़ानिस्तान आदि देशों में फातमागुल को स्थानीय भाषाओं में डब करके दिखाया जा चुका है|

सफलता

पाकिस्तान की दूसरी सबसे लोकप्रिय तुर्की श्रृंखला थी, जो कि 2013 में शीर्ष पर चल रहे ज़िंदगी गुलज़ार है, कंकड़ और अौन-जा़रा जैसे पाकिस्तानी शो से ऊपर थी। पाकिस्तानी शहरी और ग्रामीण बाजार में 2.5 करोड़ से ऊपर दर्शकों की संख्या के साथ सीरीज की औसत रेटिंग 6.4 दर्ज हुई थी। इश्क़ ए ममनू, फरीहा, और मेरा सुल्तान भी पाकिस्तान में अति लोकप्रिय तुर्की धारावाहिक हैं|
भारत में फातमागुल, फेरिहा के बाद दूसरा तुर्की धारावाहिक था, जिसे भारतीय दर्शकों ने काफी पसंद किया और सराहना की| इसी सफलता को देखते हुए इसका भारतीय रूपांतरण बनाया जा रहा है|
अफ़्रीकी प्लेट

अफ़्रीकी प्लेट एक भौगोलिक प्लेट है जिसपर अफ़्रीका का महाद्वीप और उसके इर्द-गिर्द के समुद्र का कुछ क्षेत्र स्थित है। इसके उत्तर में यूरेशियाई प्लेट, पूर्वोत्तर में अरबी प्लेट, पूर्व में हिन्द-ऑस्ट्रेलियाई प्लेट, दक्षिण में अंटार्कटिक प्लेट, पश्चिम में दक्षिण अमेरिकी प्लेट और पश्चिमोत्तर में उत्तर अमेरिकी प्लेट है।
अफ़ार द्रोणी

अफ़ार द्रोणी, डनाकील द्रोणी या अफ़ार त्रिकोण अफ़्रीका के सींग के पास स्थित एक धंसा हुआ इलाक़ा है जो तीन देशों (इरीट्रिया, इथियोपिया और जिबूटी) में फैली हुई है। यह एक बंद जलसम्भर है जिसमें सिर्फ़ एक नदी (अवाश नदी) दाख़िल होती है जिसका पानी कुछ खारी झीलों में रुक जाता है। अफ़र द्रोणी महान दरार घाटी का सुदूर उत्तर-पूर्वी हिस्सा है।

विवरण

अफ़्रीका का सबसे निचला बिंदु इस द्रोणी में स्थित असल झील में पाया जाता है और समुद्रतल से १५५ मीटर नीचे है। यहाँ डनाकील रेगिस्तान भी मौजूद है। अफ़ार द्रोणी में दल्लोल नाम की बस्ती भी स्थित है जो दुनिया की सब से गरम जगहों में से मानी जाती है। यहाँ बारिशों का मौसम सितम्बर से मार्च तक चलता है और सबसे कम तापमान २५ डिग्री सेंटीग्रेड तक जाता है। गर्मियाँ मार्च से सितम्बर तक चालतो हैं जब तापमान ४८ डिग्री तक पहुँच जाता है।

नए सागर का जन्म

२००५ में एक ब्रिटिश-इथियोपियन वैज्ञानिक दस्ते ने तीन हफ़्तों में अफ़ार द्रोणी में एक ८ मीटर बड़ी खाई फटते हुए देखी। यह खाई ज़मीन के नीचे प्लेट विवर्तनिकी से प्लेट हिलने का एक स्पष्ट संकेत था। वैज्ञानिकों का मानना है के इस प्रतिक्रिया से अंत में जाकर अफ़्रीका का पूर्वी हिस्सा मुख्य अफ़्रीका के महाद्वीप से अलग हो जाएगा और इनके बीच एक नया समुद्र बन जाएगा। हमारे युग में जो अफ़ार द्रोणी है वह करोड़ों वर्ष बाद इस नए समुद्र के फ़र्श का हिस्सा होगा।
ब्रोमीन

निर्माण

समुद्र के एक लाख भाग में केवल 7 भाग ब्रोमीन यौगिक के रूप में उपस्थित है, परंतु समुद्र के अनंत विस्तार के कारण उससे ब्रोमीन निकालना लाभकारी है, इस विधि में चार दशाएँ हैं :
(1) क्लोरीन की आक्सीकारक अभिक्रिया द्वारा ब्रोमीन की मुक्ति।
(2) वायु द्वारा विलयन से ब्रोमीन को निकालना।
(3) सल्फ्यूरिक अम्ल द्वारा विलयन से ब्रोमीन तत्व की मुक्ति।
इस क्रिया द्वारा प्राप्त ब्रोमीन को आसवन (distilation) द्वारा शुद्ध करते हैं

गुणधर्म

ब्रोमीन गहरा लाल रंग लिए तीक्ष्ण गंध का द्रव है। इसके वाष्प का रंग लाली लिए भूरा होता है। इसका संकेत (Br), परमाणुसंख्या 35, परमाणु भार 79.909, गलनांक 7.20 सें., क्वथनांक 580 सें., घनत्व 3.12 ग्रा. प्रति घन सेंमी., परमाणुव्यास 2.26 ऐंग्ट्रॉम तथा अयनीकरण विभव 11.84 इलेक्ट्रान वोल्ट (eV) है। ब्रोमीन जल की अपेक्षा कुछ कार्बनिक द्रवों में अधिक विलेय है।
ब्रोमीन के रासायनिक गुण क्लोरीन और आयोडीन के मध्य में हैं। यह तीव्र ऑक्सीकारक पदार्थ है और अनेक तत्वों और यौगिकों से रासायनिक क्रिया करता है। ब्रोमीन और हाइड्रोजन उच्च ताप पर विस्फोट के साथ क्रिया करते हैं तथा हाइड्रोजन ब्रोमाइड बनाते हैं, जिसमें अम्लीय गुण हैं। प्रकाश में ब्रोमीन का विलयन आक्सीकारक विरंजन (bleaching) गुण रखता है। इस क्रिया में हाइपोब्रोमस अम्ल (H Br O), का निर्माण होता है, जो अस्थिर होने के कारण आक्सीजन मुक्त करता है।
Br₂ + 2H₂O = HBr + HBrO
2HBrO = 2HBr + O
ब्रोमिन अनेक कार्बनिक पदार्थो से क्रिया कर व्युत्पन्न बनाता है।
हाइड्रोब्रोमिक अम्ल, (HBr), ब्रोमिक के अतिरिक्त ब्रोमीन अनेक जारक अम्ल बनाती है, जैसे हाइपोब्रोमस अम्ल, (HBrO), ब्रोमस अम्ल, (HBrO₂)। इन अम्लों के लवण प्राप्त हैं, जो रासायनिक क्रियाओं में उपयोगी हुए हैं। ब्रोमीन के अन्य हैलोजन तत्वों के साथ यौगिक प्राप्त हैं, जैसे, (BrCl), (BrF₃), (BrF₅), (IBr) आदि। आक्सीजन के साथ इसके तीन यौगिक प्राप्त हैं : (Br₂O₃), (BrO₂) और (Br₃O8)। गंधक के साथ (S₂Br₂) यौगिक भी बनता है।

उपयोग

कार्बनिक व्युत्पन्नों के बनाने में ब्रोमीन का बहुत उपयोग हुआ है। एथीलीन ब्रोमाइड, (C₂H₄Br₂) पेट्रोल उद्योग में ऐंटिनॉक (antiknock) के रूप में बहुत आवश्यक यौगिक है। अनेक कीटमारकों के निर्माण में ब्रोमीन का उपयोग होता है। ब्रोमीन के कुछ यौगिक, जैसे दहातु ब्रोमाइड, ओषधि के रूप में और फोटोग्राफी क्रिया में काम आते हैं। चाँदी ब्रोमाइड, (AgBr), प्रकाशसंवेदी (photosensitive) होने के कारण फोटोग्राफी प्लेट एवं कागज बनाने में बहुत मात्रा में काम आता है।
ब्रोमीन विषैला पदार्थ है। इसका वाष्प, आँख, नाक, तथा गले को हानि पहुँचाता है। चर्म पर गिरने पर यह ऊतकों को नष्ट करता है। इस कारण इसके उपयोग में बहुत सावधानी रखनी चाहिए।
निश्चेतक

जिन दवाओं का उपयोग इसलिए किया जाता है कि शल्यचिकित्सा के दौरान दर्द का अनुभव न हो, उन्हें निश्चेतक (anesthetic या anaesthetic) कहते हें।
मैनिटोबा का ध्वज

मैनिटोबा का ध्वज रेड एन्साइन का रूपान्तर है जिसपर प्रान्त के राज्यचिह्न का कवच बना हुआ है। ध्वज को ११ मई, १९६५ को मैनिटोबा विधानसभा में एक विधेयक पारित कर स्वीकृत किया गया था। महारानी एलिजाबेथ द्वितीय ने यूनियन जैक के उपयोग को अक्टूबर १९६५ में अनुमति दी थी और इसे १२ मई, १९६६ को घोषित किया गया। ध्वज को अपनाने का निर्णय तब लिया गया जब संघीय सरकार ने कनाडियाई रेड एन्साइन को हटाकर मेपल की पत्ती से बदलने का निर्णय लिया। ओण्टारियो का ध्वज भी इन्हीं परिस्थितियों में अपनाया गया।
ताप मापन

आधुनिक वैज्ञानिक थर्मामीटर और तापमान पैमाने का उपयोग करने वाले तापमान माप का आविष्कार आरंभिक 18वीं सदी में हुआ था, जब गैबरियल फ़ारेनहाइट ने ओले क्रिस्टनसेन रोएमर द्वारा विकसित किए गए थर्मामीटर (पारा में परिवर्तित करके) और पैमाने को अपनाया था। सेल्सियस पैमाना और केल्विन पैमाने के अतिरिक्त, फ़ारेनहाइट पैमाना का उपयोग अब भी किया जाता है।

सतह वायु तापमान

मौसम विज्ञान वेधशालाएं पृथ्वी की सतह के निकट वायु का तापमान और आर्द्रता मापने के लिए आमतौर पर एक मानकीकृत अच्छी तरह से संवातित सफेद रंग के शरण यंत्र, स्टीवसन स्क्रीन में स्थित थर्मामीटर का उपयोग करते हैं। थर्मामीटर को जमीन से 1.25-2 मी ऊपर तैनात किया जाना चाहिए. इस सेटअप की विस्तृत जानकारी विश्व मौसम विज्ञान संगठन (WMO) से प्राप्त की जा सकती है।
थर्मोग्राफ़ से प्राप्त, सही दैनिक माध्य, को 24 घंटे के पठन के माध्य के आस-पास आंका जाता है (जो कि प्रतिदिन के न्यूनतम और अधिकतम पठित माध्य के बराबर नहीं होता है).
विश्व की औसत सतह वायु तापमान लगभग 15 डिग्री सेल्सियस (15 °C) है। पृथ्वी के भूगर्भिक इतिहास पर जलवायु परिवर्तन के प्रासंगिक तापमान परिवर्तन के बारे में अधिक जानकारी के लिए तापमान रिकॉर्ड देखें.

ऋणात्मक तापमान

कुछ प्रणालियों और तापमान की विशिष्ट परिभाषाओं के लिए, ऋणात्मक तापमानलेना संभव है। ऋणात्मक तापमान वाली कोई प्रणाली शून्य से ठंडी नहीं हो सकती है, लेकिन यह अनंत तापमान (sic) से गर्म होती है।
अपने अपने अजनबी

अपने अपने अजनबी सच्चिदानंद हीरानंद वात्सयायन अज्ञेय द्वारा लिखा गया हिन्दी उपन्यास है। यह अज्ञेय का तीसरा उपन्यास है। इसपर अस्तित्ववाद का प्रभाव देखने को मिलता है। इस उपन्यास की प्रमुख पात्र योके द्वारा अपनी इच्छा मृत्यु पा लेने की चाहत अस्तित्ववाद का ही उदाहरण है। ‘मृत्यु से साक्षात्कार’ को विषय बनाकर मानव के जीवन और उसकी नियति का इतने कम शब्दों में मार्मिक और भव्य विवेचन इस उपन्यास की गरिमा का मूल है।

विशेषताएँ

अपने अपने अजनबी उपन्यास में कुल तीन अध्याय हैं। इन अध्यायों का नामकरण पात्रों के नाम के आधार पर किया गया है। जैसे- 'योके और सेल्मा' , 'सेल्मा' , 'योके' आदि। सेल्मा कहती है कि "वरण की स्वतंत्रता कहीं नहीं है, हम कुछ भी स्वेच्छा से नहीं चुनते हैं।" उसके इस कथन को योके अपने जीवन के अंतिम क्षण में भी झुठलाने का प्रयास करती है। वह अपनी मृत्यु को अपनी इच्छा से चुनती है।
जूलाई ७ २००५ के लंदन बम धमाके

जुलाई ७ २००५ को लंदन मे तीन भूमिगत रेलगाड़ियों और एक बस मे धमाकों में ५२ लोग मारे गए थे और लगभग ७०० घायल हुए थे। धमाके सुबह के समय हुए जब ज़्यादातर लोग दिन का काम शुरू करने के लिए जा रहे होते हैं। पहला विस्फोट लिवरपूल स्ट्रीट स्टेशन पर स्थानीय समयानुसार सुबह ८ बजकर ४९ मिनट पर हुआ जिसमें सात लोग मारे गए। दूसरा विस्फोट रसेल स्क्वायर स्टेशन पर सुबह ८ बजकर ५६ मिनट पर हुआ जिसमें २१ लोग मारे गए। तीसरा विस्फोट एजवेयर रोड स्टेशन पर हुआ जहाँ पाँच लोग मारे गए। चौथा टैविस्टॉक स्क्वायर के पास एक बस में भी विस्फोट हुआ, दोमंज़िला बस का ऊपर का हिस्सा पूरी तरह उड़ गया।

बहारी कड़ियाँ

बीबीसी की विवरण अंग्रेजी मे
पूरनचंद जोशी

जीवन वृत्त

जोशी जी का जन्म १ मार्च १९२८ को वर्तमान उत्तराखंड राज्य के अल्मोड़ा जनपद के ग्राम दिगोली में एक संभ्रांत परिवार में हुआ था। इन्होंने लखनऊ विश्वविद्यालय से समाजशास्त्र एवं अर्थशास्त्र में स्नातकोत्तर किया। १९५४ में पी.एच.डी. करने के बाद ये प्राध्यापन कार्य से जुड़े। १९८८-८९ में वे 'भारतीय मजदूर आर्थिक समाज' (इंडियन लेबर इकनॉमिक्स सोसाईटी) के अध्यक्ष चुने गए। अगले ही वर्ष वे 'भारतीय समाजशास्त्रीय समाज' (इंडियन सोशियोलॉजिकल सोसायटी) के भी अध्यक्ष बनाये गए। १९९०-९२ में वे दिल्ली के जवाहरलाल नेहरू विश्वविद्यालय में 'फैलो' के रूप में कार्यरत रहे। कालान्तर में वे 'राष्ट्रीय-नाट्य-विद्यालय' के अध्यक्ष भी बनाए गए। इन्होंने दिल्ली विश्वविद्यालय में विज्ञान शिक्षा केंद्र (सेंटर ऑफ साईंस एजुकेशन) में अध्यक्ष के रूप में भी अपनी सेवाएं दी। भारत-सरकार ने इन्हें योजना आयोग के एक पैनल के एक सदस्य के रूप में मनोनीत किया।

पुस्तकें

जोशी जी ने हिंदी तथा अंग्रेजी में अनेक उल्लेखनीय पुस्तकें लिखी हैं-

पुरस्कार / सम्मान

रवीन्द्र भारती विश्वविद्यालय, कोलकाता ने समाजशास्व के क्षेत्र में किए गए अभूतपूर्व कार्य के लिए इन्हें डी.लिट. की विशिष्ट उपाधि प्रदान की।
कर्नाटक महिला हिंदी सेवा समिति, बंगलुरु

स्थापना

सन् १९५३ ई.

संस्था के प्रमुख उद्धेश्य

हिन्दी प्रचार के साथ भारत की एकता बनाये रखना समिति का प्रधान लक्ष्य है। प्रांतीय भाषा के सहयोग से हिन्दी का विकास करना उसका प्रमुख कार्यक्रम है। जनता में हिन्दी प्रचार करना और उसके लिए॰उचित सामग्री जुटाना समिति के निरन्तर चिन्तन का विषय है।

कार्य

संस्था १९५३ से निरन्तर हिन्दी के प्रचार में संलग्न है। संस्था द्वारा हिन्दी प्रचारवाणी नामक पत्रिका का नियमित प्रकाशन किया जा रहा है। इसके अलावा कर्नाटक साहित्य से संबंधित लेख, परीक्षार्थियों के उपयोगी लेख, पुस्तक समीक्षा, प्रश्नोत्तर, सभा समारोह आदि का आयोजन किया जाता है। पत्रिका के लिए॰करीब पाँच हजार प्रचारकों ने आजीवन प्रचारक चन्दा जुटाकर इसके प्रकाशन को नियमित करने में सहयोग दिया है। संस्था द्वारा ली जाने वाली परीक्षाओं के लिए॰पाठ्यक्रमानुसार पुस्तकें तैयार करने के लिए॰साहित्य विभाग कार्यरत है। भारत सरकार से विभिन्न परीक्षाओं के लिए॰स्वीकृत पाठ्यक्रमानुसार पुस्तकें तैयार करने के लिए॰विद्वानों को आमन्त्रित किया जाता है, उनसे परीक्षा स्तर को ध्यान में रखकर पुस्तकों को तैयार किया जाता है। अब तक लगभग ११२ पुस्तकों का प्रकाशन किया जा चुका है। पाठ्यपुस्तकों के अलावा विविध विश्वविद्यालयों के पाठ्यक्रमों को ध्यान में रखकर पुस्तकों का निर्माण किया जाता है। परस्पर आदान-प्रदान हेतु कन्नड़ के वरिष्ठ विद्वानों की कृतियों को अनुवाद कराने ए॰ं प्रकाशित कराने का कार्य भी चलता रहता है। बेंगलूर के चामराजपेट में स्थित है।
मगलू

मगलू (en:Muggle) शब्द जे. के. रोलिंग द्वारा रचित काल्पनिक हैरी पॉटर (उपन्यास) शृंखला में उन इंसानों के लिये प्रयुक्त होता है जो सामान्य होते हैं और उनमें जादुई ख़ून या जादुई शक्ति नहीं होती। एक गैर जादुई व्यक्ति जिनके माता पिता जादूगर हैं स्क्विब होता है।
मिशन इम्पॉसिबल (बहुविकल्पी)

यह एक बहुविकल्पी पृष्ठ है। मिशन इम्पॉसिबल के नाम से निम्नलिखित पृष्ठ मौजूद है:
माइकल नबील सनद

शांति सक्रियता और कारावास

9 अप्रैल 2009 को नाबिल ने "नो टू कम्प्ल्सरी मिलिटरी सर्विस" आंदोलन की स्थापना की। अक्टूबर 2010 में उन्होंने सैन्य सेवा से मुक्त रखे जाने की मांग करते हुए एक ब्लॉग पोस्ट लिखा था। उसके पश्चात सैन्य पुलिस ने 12 नवम्बर 2010 को उन्हे गिरफ्तार कर लिया, लेकिन अगले ही दिन रिहा कर दिया गया और अंतत: उन्हे चिकित्सा के आधार पर सेवा से मुक्त कर दिया गया। उन्होने सक्रिय रूप से मिस्र क्रांति में भाग लिया। 4 फ़रवरी 2011 को सैन्य पुलिस ने उन्हे गिरफ्तार कर उनके ऊपर काफी अत्याचार किया, लेकिन 27 घंटे बाद उन्हे फिर रिहा कर दिया। 28 मार्च 2011 को सैना ने फिर से लगभग उन्हे उनके घर में गिरफ्तार कर लिया। 10 अप्रैल 2011 को सैन्य अदालत ने नबील को अपनी पोस्ट - "सेना और लोग एक हाथ कभी नहीं थे" में "सेना का अपमान" करने के आरोप में तीन साल के कारावास की सजा सुनाई। उन्हे सभ्य भोजन के उपयोग से इनकार कर दिया गया और कीट से लदी बिस्तर पर सोने और गंदे पानी में स्नान करने के लिए मजबूर किया गया। 23 अगस्त 2011 में उन्होंने भूख हड़ताल शुरू कर दी जिसके दौरान वे दो बार कोमा में गए और कई मौकों पर वे मौत के बेहद करीब देखे गए। 14 दिसम्बर 2011 में रिहा करने की अपील के बावजूद, मिस्र के सर्वोच्च सैन्य अदालत ने उनकी सजा कम कर के दो साल कर दी। सामाजिक मीडिया के माध्यम से घोषणा की गयी कि 29 दिसम्बर 2011 को तहरीर स्क्वायर में माइकल नबील के कारावास के खिलाफ प्रदर्शनी की जाएगी। आखिर में नबील को 23 जनवरी 2012 में सैन्य शासक परिषद ने रिहा कर दिया।
सुरकोटाडा

सुरकोटाडा गुजरात में स्थित एक पुरातात्विक स्थल है। यह स्थल सिन्धु घाटी की सभ्यता से सम्बन्धित है।
पेंगुइन बूक्स

पेंगुइन बूक्स अन्तरराष्ट्रीय पुस्तक है।
ध्रुव (भूगोल)

भूगोल के सन्दर्भ में, किसी ग्रह, बौना ग्रह, उपग्रह, या किसी घूर्णन गति करने वाले विशाल पिण्ड या गोले के ऊपर स्थित उन दो बिन्दुओं को ध्रुव (पोल) कहते हैं जहाँ उस वस्तु का घूर्ण-अक्ष उसके सतह से मिलता है। जिस प्रकार धरती पर उत्तरी ध्रुव तथा दक्षिणी ध्रुव हैं, उसी प्रकार अन्य पिण्डों में भी दो ध्रुव होते हैं जिन्हें उत्तरी और दक्षिणी ध्रुव कहते हैं।
स्क्रैपबुक (फायरफॉक्स ऍडऑन)

स्क्रैपबुक मोज़िला फायरफॉक्स वेब ब्राउजर हेतु एक ऍक्सटेंशन है जो कि संवर्धित स्क्रैपबुकिंग, पेज सेविंग, बुकमार्किंग तथा नोटटेकिंग आदि फंक्शनैलिटी जोड़ती है। यह ऍक्सटेंशन आरम्भ में Murota Laboratory में विकसित की गयी जो कि the Chair of Human Resource Development in the Department of Human System Science at Graduate School of Decision Science and Technology, Tokyo Institute of Technology का एक सदस्य है। वर्तमान में यह Gomita द्वारा व्यवस्थित की जा रही है।
स्क्रैपबुक ने मोज़िला के २००६ की "ऍक्सटेंड फायरफॉक्स" प्रतियोगिता में "सर्वाधिक उपयोगी अद्यतन ऍक्सटेंशन" (Most Useful Upgraded Extension) का पुरस्कार जीता।.
ब्लुटूथ हेतु जावा एपीआई

ब्लुटूथ हेतु जावा एपीआई कुछ उपकरण जैसे मोबाइल फोन आदि में जावा मिडलेट द्वारा कुछ छोटी दूरी पर ब्लुटूथ द्वारा संचार स्थापित करता है, जिससे मोबाइल या अन्य जावा उपकरणों द्वारा किसी भी ब्लुटूथ आधारित उपकरण को ब्लुटूथ द्वारा एक दूसरे से जोड़ सकते हैं। ब्लुटूथ तकनीक हेतु जावा एपीआई का निर्माण जेएसआर-82 (JSR-82) के रूप में किया गया था।

इतिहास

जावा का वास्तविक विशेषता अनुरोध (JSR-82) को मोटोरोला और सन माइक्रोसिस्टम्स ने भेजा था। सितम्बर 2000 में इसे जे2एमई (J2ME) हेतु समिति ने स्वीकार कर लिया। जेएसआर-82 (JSR-82) ने पहली बार ब्लूटूथ प्रोटोकॉल हेतु मानक जावा एपीआई उपलब्ध कराया। इसके द्वारा कोई भी डेवलपर उस एपीआई का उपयोग कर बताए गए सुविधा वाले किसी भी उपकरण हेतु ब्लूटूथ के एप्लिकेशन का निर्माण कर सकता था। इसका पहला संस्करण मार्च 2002 में जारी किया गया था। इसके रखरखाव हेतु सबसे हाल ही में बनाया गया संस्करण को मार्च 2010 में जारी किया गया था। बाद में इसके रखरखाव का कार्य मोटोरोला द्वारा दिये मुक्त स्रोत वाले स्थान में होता है।
गरियाबन्द

जिला मुख्यालय
यह गरियाबन्द जिले का मुख्यलाय है
तथा प्रमुख पर्यतक स्थल राजिम से 45 कि मी की दुरि पर है
एचएएल लाइट कॉम्बैट हैलीकॉप्टर

विकास

२००६ में एचएएल ने हलके लड़ाकू हेलीकाप्टर बनाने की योजना की प्रारंभिक घोषणा की। भारतीय थलसेना और भारतीय वायु सेना की जरूरतों को पूरा करने हेतु रूप-रेखा और विकास के लिए कोष को अक्तूबर २००६ में मंजूर किया गया। चूंकि यह एक सफल और सिद्ध ध्रुव डिजाइन पर आधारित है, लड़ाकू हेलीकाप्टर की परियोजना लागत मात्र १९४.५ करोड़ डॉलर (रु ३.७६ अरब) होने की संभावना है।
इसके पहले प्रोटोटाइप का, ४ फ़रवरी २०१० को, सफलतापूर्वक उडान परीक्षण किया गया। एचएएल भारतीय वायु सेना को ६५ और भारतीय थलसेना को ११४ हल्के लड़ाकू हेलीकाप्टरों की आपूर्ति करेगा। एचएएल ने अपने स्वदेश निर्मित और विकसित एल सी एच की पहली उड़ान का प्रदर्शन एचएएल हेलीकाप्टर परिसर से किया। एल सी एच के पहले प्रौद्योगिकी प्रदर्शक (Technology Demonstrator) TD-1 ने २९ मार्च २०१० को बंगलौर में २० मिनट की उड़ान भरी। चालक दल की रिपोर्ट है कि हेलिकॉप्टर और प्रणालियों का प्रदर्शन उत्तम था।

रचना

हिंदुस्तान ऐरोनॉटिक्स लिमिटेड ध्रुव मंच पर आधारित हल्के लड़ाकू हेलीकाप्टरों को भारतीय सशस्त्र बलों के लिए विकसित कर रहा है। इसमे ठूंठ पंख होन्गे जो आठ कवच विरोधी मिसाइलों, चार हवा से हवा मारक मिसाइलों या चार ७० या ६८ एमएम रॉकेट बजिकोष ले जाने के लिये उपयुक्त होगा। ध्रुव (अग्रेषित इन्फ्रारेड तलाश), सीसीडी (प्रभारी युग्मित डिवाइस) कैमरा और थर्मल दृष्टि और लेजर रेंज फाइंडर से युक्त होगा। इसमें उड़ान गोपनीयता विशेषताओं, रात्रि संचालन और उच्च दुर्घटना उत्तरजीविता की क्षमता है। इसे धीमी गति से उड़ते हवाई लक्ष्य, दुश्मन वायु रक्षा संचालन के विनाश, पैदल सेना विध्वंसक और कवच (टैंक) रोधी भूमिका में तैयार किया जा रहा है और इसके हथियार उच्च ऊंचाई (१६३०० फीट) पर काम कर सकेंगे। एचएएल ६५ हल्के लड़ाकू हेलीकाप्टरों की आपूर्ति भारतीय वायुसेना और ११४ की आपूर्ति भारतीय थलसेना को करेगा. यह एचएएल Turbomeca Shakti turboshaft इंजन द्वारा संचालित है। हेलीकाप्टर को हेलमेट (शिरस्राण) निर्देशित लक्ष्यीकरण प्रणाली, इलेक्ट्रानिक युद्ध प्रणाली और उन्नत हथियार प्रणालियों से लैस किया जाएगा.

परिचालन इतिहास

एल सी एच ने अपनी पहली उड़न २९ मार्च २०१० को एवं दूसरी उडान अप्रैल २८ २०१० को ३:३० बजे भरी।  अधिकारिक सुचना के अनुसार २० से ज्यादा उड़ाने सफलतापूर्वक भरी जा चुकी हैं और हेलीकाप्टर को विभिन्न मापदंडो पर विस्तारपूर्वक परखा जा चूका है। प्रथम प्रोटोटाइप का ५० घंटो से ज्यादा का परीक्षण उड़ान हो चुका है एवं दुसरे का हथियार एवं सहयोगी प्रणाली परीक्षण चल रहा है। दो प्रोटोटाइप और बनाये जा रहें है ताकि इसका भारतीय वायुसेना में २०१२ तक अधिष्ठापन हो जाये.